**Anselm Feuerbach** (født 12. september 1829 i Speyer, død 4. januar 1880 i Venezia) var en tysk kunstmaler, sønn av en kjent arkeolog, Joseph Anselm Feuerbach og barnebarn av Paul Johann Anselm von Feuerbach. Feuerbach regnes i dag som en av de fremste nyklassisistiske malerne i den tyske skolen i det 19. århundret.

Biografi
--------

Feuerbach studerte i Düsseldorf (1845–47), München og Antwerpen samt (1851–54) i Paris, der han var elev av Thomas Couture og malte sitt første store verk *Hafis i vinstuen* (1852). Han arbeidet deretter i Karlsruhe, Venezia, Roma hvor han ble venn med Arnold Böcklin og de påvirket hverandre gjensidig. 1873–76 var han professor i historiemaleri ved akademiet i Wien.

Han var opptatt av kunnskapen om det klassiske og hans figurer bærer preg av klassisk gresk kunst. Skuffet over mottakelsen i Wien av hans verk *Titanenes fall* reiste han til Venezia hvor han døde i 1880.

Feuerbach ble gravlagt på Sankt-Johanniskirkegården i Nürnberg (grav 715). I april 1880 ble det avholdt en stor minneutstilling over ham i Berlins Nationalgalerie. Etter Feuerbachs død utkom hans aforistiske selvbiografi *Ein Vermächtnis* (1882). 

Maleren Anselm Feuerbachs død inspirerte Johannes Brahms til komposisjonen Nänie over Friederich Schillers dikt med samme tittel.

Mottakelse i samtiden
---------------------

Feuerbach var lite verdsatt og forstått av sin samtid. Hans retning stod i skarp og uforsonlig motsats til de herskende strømningene, som omfattet den historiske realismen, representert av Karl von Piloty og dennes skole, og til Hans Makarts kolorisme, som ga Wienmaleriet dets karakter. Hans syn på antikken var ulik de kjente klassisistenes, han søkte antikkens stillhet og balanse uten å etterlikne deres former. Man kritiserte ham for hans maleriers udramatiske innhold, og man savnet den germanske karakteren, som man på denne tid ville se, også i antikke motiver.

Samlinger
---------

Ricordo di Tivoli
Anselm Feuerbachs verker finnes i flere store gallerier i Tyskland. Bl.a. finnes i Stuttgart *Iphigenia*, i Karlsruhe *Dante i Ravenna*, i München *Medeas avskjed* (Neue Pinakothek) og *Badende Kinder* (Schackgalerie) og i Berlin *Ricordo di Tivoli* (Alte Nationalgalerie).

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   RKDartists, «Anselm Feuerbach», RKD kunstner-ID 27849[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Archive of Fine Arts, cs.isabart.org, abART person-ID 58880, besøkt 1. april 2021[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   Gemeinsame Normdatei, besøkt 25. juni 2015[Hentet fra Wikidata]
7. ↑   Store sovjetiske encyklopedi (1969–1978), avsnitt, vers eller paragraf Фейербах Ансельм (живописец), besøkt 28. september 2015[Hentet fra Wikidata]
8. ↑   Gemeinsame Normdatei, GND-ID 118532731, besøkt 29. mars 2023[Hentet fra Wikidata]
9. ↑   Find a Grave, Find a Grave 15707794[Hentet fra Wikidata]

Eksterne lenker
---------------

* (en) Anselm Feuerbach – kategori av bilder, video eller lyd på Commons Rediger på Wikidata

* (en) Anselm Feuerbach – galleri av bilder, video eller lyd på Commons Rediger på Wikidata
* Liste over arbeider fra Zeno.org

  

Portaler: Kunst | Tyskland

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NKC **·** ICCU **·** BNE **·** Discogs
 |